Tira n wungal s teqbaylit tefti, amḍan n wungalen i d-iteffγen yettnerni seg useggas γer wayeḍ, ma yella nkenna tagnit-a γer tegnit-nni ideg d-ilul, nezmer ad d-nini belli tawsit n wungal tennerna. Akken ula d azγan aseklan, ugten yinadiyen γef yeḍrisen n tewsit-a, yal tazrawt γef wacu i d-tewwi d asentel n tesleḍt-ines. Ula d nekkenti, nefren ad neg tasleḍt i wungal. Anadi-nteγ d tasleḍt tudyizt n wadeg deg ungal. Ma yella d ammud i nefren d ungal n Djamal Mahroug i d-yeffγen deg useggas n 2022, yefka-as azwel Agni n twaγit.